b"\n_START_ARTICLE_\nPolona Tratnik\n_START_SECTION_\n\xc5\xbdivljenje in delo\n_START_PARAGRAPH_\nPolona Tratnik je rojena leta 1976 v Slovenj Gradcu. Maturirala je leta 1995 na Gimnaziji Be\xc5\xbeigrad. Na Univerzi v Ljubljani, Akademiji za likovno umetnost in oblikovanje je diplomirala iz slikarstva leta 1999 in magistrirala iz kiparstva leta 2001. Na Univerzi na Primorskem, Fakulteti za humanisti\xc4\x8dne \xc5\xa1tudije je doktorirala iz filozofije in teorije vizualne kulture leta 2007._NEWLINE_Je znanstvena sodelavka na Znanstveno-raziskovalnem sredi\xc5\xa1\xc4\x8du in docentka za filozofijo kulture na Fakulteti za humanisti\xc4\x8dne \xc5\xa1tudije Univerze na Primorskem od leta 2008. V letih 2006\xe2\x80\x932008 je bila asistentka na isti fakulteti, med 2008\xe2\x80\x932011 je vodila podoktorski projekt (financer ARRS), med 2002\xe2\x80\x9306 je bila samostojna delavka v kulturi._NEWLINE_V letu 2012 je Fulbrightova raziskovalka na University of California Santa Cruz._NEWLINE_Od leta 2011 je predsednica Slovenskega dru\xc5\xa1tva za estetiko. Od leta 2000 je \xc4\x8dlanica izvr\xc5\xa1nega odbora tega dru\xc5\xa1tva, med 2005\xe2\x80\x9311 je bila sekretarka. Je \xc4\x8dlanica Advisory Board Society for Phenomenology and Media (2011\xe2\x80\x93), sekretarka Dru\xc5\xa1tva inovatorjev Ljubljana (2006\xe2\x80\x93), \xc4\x8dlanica Mednarodne zveze za estetiko (2006\xe2\x80\x93). Bila je \xc4\x8dlanica prek 17 programskih in organizacijskih odborov mednarodnih simpozijev, med drugim Mediteranskega kongresa za estetiko (2006). V letu 2012 je \xc4\x8dlanica programskih odborov konferenc Surplus Art: Art \xe2\x80\x93 Science \xe2\x80\x93 Philosophy, Ljubljana (predsednica) in Philosophy of Media: Art and Media, Opatija._NEWLINE_Je ustanoviteljica in direktorica Horizontov, zavoda za umetnost, kulturo, znanost in izobra\xc5\xbeevanje (2005\xe2\x80\x93). Bila je umetni\xc5\xa1ka direktorica ve\xc4\x8dmedijskega festivala Break 2.3 New Species (2005). Je sokustosinja projekta Kiparstvo danes (Galerija sodobne umetnosti Celje, 2010\xe2\x80\x9313). Je \xc4\x8dlanica medpredmetne skupine za kulturno-umetnostno vzgojo za podro\xc4\x8dje intermedijske umetnosti na Zavodu RS za \xc5\xa1olstvo (2009\xe2\x80\x93). Bila je \xc5\xbeirantka za kriti\xc4\x8dno pisanje pri festivalu Memefest (2010)._NEWLINE_Je pionirka biotehnolo\xc5\xa1ke umetnosti.\n_START_SECTION_\nVisoko\xc5\xa1olsko pou\xc4\x8devanje in gostovanja na tujih univerzah\n_START_PARAGRAPH_\nNa Fakulteti za humanisti\xc4\x8dne \xc5\xa1tudije Univerze na Primorskem predava na Oddelku za kulturne \xc5\xa1tudije pri predmetih: Uvod v kulturne \xc5\xa1tudije 2006\xe2\x80\x93, Izbrane teme iz kulture na Slovenskem 2007\xe2\x80\x93, Medijska kultura 2010\xe2\x80\x93, Filmski \xc5\xa1tudiji 2011\xe2\x80\x93 in je nosilka predmetov na doktorskem programu Filozofija in teorija vizualne kulture: Sodobne eksperimentalne umetnosti, film in fotografija v globalnih pogojih 2009\xe2\x80\x93, Sodobna vizualna umetnost in kultura Evrope 2009\xe2\x80\x93._NEWLINE_Kot gostujo\xc4\x8da profesorica je delovala na University of California Santa Cruz, Normal University Beijing, University of Art and Design Helsinki Taik in Universidad Nacional Aut\xc3\xb3noma de M\xc3\xa9xico. Predavala je tudi na University for Science and Technology of China (Hefei), University of Greenwich (London), University of California Santa Barbara, Marquette University (Milwaukee), China Youth University for Political Sciences (Peking) idr.\n_START_SECTION_\nUredni\xc5\xa1ko delo\n_START_PARAGRAPH_\nJe \xc4\x8dlanica uredni\xc5\xa1kega odbora za zbirko Anagoga (Goga, 2009\xe2\x80\x93), predsednica uredni\xc5\xa1kega odbora zbirke Transars (Horizonti, 2010\xe2\x80\x93), \xc4\x8dlanica uredni\xc5\xa1kega odbora revije Maska (2010\xe2\x80\x9311), podro\xc4\x8dna urednica (antropologija kulture, sodobna um.) pri reviji Monitor ZSA (Annales, UP ZRS, 2008\xe2\x80\x93), ustanoviteljica in urednica revije Horizonti (za filozofijo umetnosti) (2004\xe2\x80\x93), sourednica Likovnih besed (2003\xe2\x80\x9304). Uredila je Surplus Art (2011), Art: Resistance, Subversion, Madness (2009) in souredila Prostori umetnosti (2002).\n_START_SECTION_\nRazstave\n_START_PARAGRAPH_\nSoft Control, European Capital of Culture, Maribor (2012), Managing Life, Beograd (2012), Sin origen / Sin semilla, Mexico City (2012), Asymetric Europe, Novi Sad (2012), Szenarien \xc3\x9cber Europa, Leipzig (2011), BIO+FICTION, Dunaj (2011), SEAFair, Skopje (2010), Ars Electronica, Linz (2008), Accidentes Controlades, Mexico City (2008), Vit<a>rti (2007), BIOS 4, Sevilija (2007), Biennial for Electronic Arts Perth, Bio Difference (2004), L'Art Biotech, Nantes (2003) idr.\n_START_SECTION_\nNagrade in priznanja\n_START_PARAGRAPH_\nFulbright Visiting Scholar Award (2011), trikratna nominacija za nagrado Pre\xc5\xa1ernovega sklada RS (2009, 2010, 2011), Bartolova nagrada, za raziskovalno delo (2008), delovna \xc5\xa1tipendija za ustvarjalce Ministrstva za kulturo RS (2008), Preglej, nagrada za dramsko besedilo \xc4\x8cakalnica (2007), Zlata ptica 2005, nagrada Liberalne Akaemije za dose\xc5\xbeke na podro\xc4\x8dju vizualne kulture (2006), Spletno pero, nagrada za kratko prozo (2005), Rotary Club, nagradna \xc5\xa1tipendija za kiparstvo (2001), \xc5\xa0tudentska Pre\xc5\xa1ernova nagrada, za slikarstvo (2000), Srebrna Vegova nagrada, za matematiko (1990). V \xc4\x8dasu podiplomskega \xc5\xa1tudija je bila \xc5\xa1tipendistka Ministrstva za kulturo RS (2004\xe2\x80\x9306, 2000\xe2\x80\x9301)."